Balticom

***AS Balticom*** ir telesakaru operators Latvijā, kura darbības virzieni ir interneta, televīzijas un telefonijas pakalpojumu sniegšana fiziskām un juridiskām personām. Uzņēmums ir viens no trim lielākajiem telekomunikāciju operatoriem Latvijā. *Balticom* pakalpojumi ir pieejami Rīgā, Ventspilī, Jelgavā, Iecavā, Bauskā, Kauguros, Dubultos, Ķekavā, Ogrē, Salaspilī, Vangažos un Mārupē (2025. gada dati).

## Vēsture
*Balticom* tika dibināts 1999. gada 7. maijā, tomēr tā pirmsākumi meklējami 1997. gadā, lietojot internetu datortehnikas remontam un komercdarbībai. No šaura interesentu pulka interneta pieprasījums palielinājās, radot nepieciešamību attīstīt tīkla pārklājumu arī Pļavniekos, Salnas ielā.

2000. gadā uzņēmums *Balticom* paplašināja tīklu, ierīkojot 3 tīkla pārklājumus. Kā pirmie juridiskie *Balticom* klienti bija Rīgas Kinostudija.
2004. gadā uzņēmuma klientu skaits bija sasniedzis 5221 abonentu, turpmākajos gados palielinot klientu skaitu.
2009. gadā *Balticom* pirmo reizi saviem klientiem piedāvāja arī televīzijas pakalpojumus.
2009. gadā *Balticom* pakalpojumus izmantoja 20250 mājsaimniecību.

2015. gadā *Balticom* pirmo reizi sāka piedāvāt interaktīvās televīzijas pakalpojumus.
2018. gadā *Balticom* klientu skaits sasniedzis 54 tūkstošus.
2018. gada nogalē *Balticom* kļuva par pirmo televīzijas operatoru, kurš uzsāka raidīt kanālus Ultra HD kvalitātē.

2022. gada maijā *Balticom* paplašināja savus pakalpojumus un sāka pieslēgt klientus Jūrmalā.
2024. gadā *Balticom* klientu skaits sasniedza . 
2024. gadā *Balticom* uzvarēja konkursā par tīklu izbūves veikšanu Latvijas reģionos. Projekts tiek īstenots ar CFLA (Centrālā finanšu un līgumu aģentūra) atbalstu ES Atveseļošanās un noturības fonda programmas “Digitālās infrastruktūras pārveidošana” ietvaros.
2025. gadā *Balticom* pirmais no optiskā interneta operatoriem Latvijā sāka piedāvāt pakalpojumu aizsardzībai pret krāpnieciskām darbībām tīklā – Kibersargs, kas tagad kļuvis par interneta pakalpojumu neatņemamu sastāvdaļu visiem *Balticom* klientiem. 

## Vēsturiskie logotipi

## Pakalpojumu klāsts
### Internets
*Balticom* saviem klientiem piedāvā radio (līdz 100 Mbit/s) un optiskā interneta (līdz 1000 Mbit/s) pakalpojumus.

*Balticom* internets – līdz 100, 300, 600 un 1000 megabitiem sekundē, minimālais garantētais interneta ātrums līdz Latvijas interneta trafika apmaiņas punktam – 60% no maksimāli pieejamā.

### Televīzija
*Balticom* piedāvā trīs dažādus televīzijas veidus – interaktīvo televīziju (tiek uztverta ar interneta pieslēguma kabeli, kas ir pieslēgts televizoram), digitālo televīziju (televīzija tiek raidīta caur kabeli) un analogo televīziju (tiek uztverta kā analogs signāls, kas paredzēta vecākas paaudzes televizoriem). Pašreiz televīzijas klāsta pamata pakā ir 105 kanāli. No 12.11.2018. Balticom bija pirmā televīzija Latvijā, kura uzsāka kanālu raidīšanu ULTRA HD kvalitātē. Tāpat arī *Balticom* saviem klientiem piedāvā dažādas tematiskās pakas. Pēdējo 8 gadu laikā optiskā un televīzijas tīkla būvniecībā ieguldīti  eiro (2025. gada marta dati).

### Telefonija
*Balticom* nodrošina arī telefonijas pakalpojumus, piedāvājot divus tarifus – “Brīvais” un “Izdevīgs”.

### Balticom biznesam
*Balticom* pakalpojumi ir pieejami arī juridiskām personām, piedāvā optisko internetu (līdz 600 Mbit/s) ar dažādiem ātrumiem un telefoniju biznesa vajadzībām ar dažādām papildu funkcijām (piemēram, sarunu ieraksti, pāradresācija un citi).

## Zīmols
2018. gadā uzņēmums nomainīja veco logo uz esošo, 2017. gadā veicot uzņēmuma restrukturizāciju, tādējādi definējot uzņēmuma zīmola grāmatu un tās elementu izmantošanu uzņēmuma vizuālajos materiālos, veicinot skaidrāku vizuālo izpratni par uzņēmumu un tā vietu pārstāvošajā jomā. 2018. gadā tika ieviesta nelielas korekcijas zīmola vizuālajā identitātē.

## Nosaukums
Ēka, kurā atradās *Balticom* pirmais ofiss, piederēja uzņēmumam *Balticor*, un, pēc abpusējas vienošanās tika saskaņots izmantot nosaukumu, ieviešot nelielas korekcijas, tādējādi izveidojot *Balticom*.

## Balticom ofisi
Pirmais *Balticom* ofiss 1999. gadā atradās Maskavas ielā. No 1999. līdz 2006. gadam bērnudārza telpās Ogres ielā 8. 2006. gadā *Balticom* ofiss pārvācās uz Dārzciema ielu.

2008. gadā tika uzsāktas nopietnas pārrunas par tagadējās ofisa ēkas iegādi Straupes ielā 5, kurā *Balticom* ievācās 2008. gadā.

## Darbinieku skaits
Savu darbību *Balticom* uzsāka ar 5 darbiniekiem, 2008. gadā darbinieku skaits sastādīja 70-75 cilvēku komandu, savukārt 2018. gadā darbinieku skaits sasniedzis 170 darbinieku. 2025. gadā darbinieku skaits sasniedzis 239 cilvēku. 

## Apbalvojumi
2011. gadā *Balticom* saņēma apbalvojumu “Labs serviss”.

2012. gadā *Balticom* saņēma apbalvojumu “Labs serviss”.

2013. gadā *Balticom* saņēma apbalvojumu “Labs serviss”.

2022. gadā *Balticom*, pēc Sabiedrisko pakalpojumu regulēšanas komisijas datiem, saņēma Lielāko pieslēgumu pieaugumu starp fiksētā interneta kabeļoperatoru vidū.

## Skandāli
2023. gada janvārī konkurējošais uzņēmums Tet apsūdzēja Balticom par savas infrastruktūras bojāšanu Ventspilī, pārgriežot optiskā kabeļa pēdējo posmu, lai ierīkotu klientu pieslēgumus.

## Atsauces

## Ārējās saites
* Balticom